«ОҢ ТВ» арнасы ресейдің сеператистік хабарларын қазақшалап бере бастапты
"«ОҢ ТВ» арнасы ресейдің сеператистік хабарларын қазақшалап бере бастапты" | "https://abai.kz/post/115955"
TITLE: «ОҢ ТВ» арнасы ресейдің сеператистік хабарларын қазақшалап бере бастапты
URL: https://abai.kz/post/115955
META: "«ОҢ ТВ» арнасы ресейдің сеператистік хабарларын қазақшалап бере бастапты" | "https://abai.kz/post/115955"
DATE: 06.07.2020
AUTHOR(s): Жолымбет Мәкіш
TOTAL WORDS: 139
TEXT: «ОҢ ТВ» арнасы ресейлік «Звезда» каналының бағдарламаларын қазақшалап бере бастапты. Бұл канал «Россия 24»- тен де өтіп кеткен ватный канал. Кім екенін аты да, заты да айқайлап айтып тұр ғой. Екі жыл бұрын Алясканы қайтарып алу керек деген бір программасын көріп қалып, «қып-қызыл» каналды эфирден алып тастағанмын. Қырым туралы айтқанын көрсең, жағаңды ұстайсың. Кейбір бағдарламалары Қазақстанның ішкі-сыртқы саясатына мүлдем қайшы келіп, астыртын түрде сепаратистік пиғылға жел беріп, оларды желіктіріп отырады. Осындай арнаның идеологиялық өнімін, біреудің қаңсығын енді қазақшалап беріп, халықтың санасын улап керегі жоқ. Одан да тура сондай өзіміздің арнамызды ашып, өзіміз жасайық та сондай бағдарламаларды. Ресейдегі ең көп айлық алатындар осы «Звездада» істейді деп естідім. Оны қорғаныс министрлігі қаржыландырады екен. Сондықтан олар орыстың қару-жарағын жатпай-тұрмай жарнамалайды. Оны көрген адамда қандай ой қалыптасады? Әрине, Ресей мықты, орыстың қару-жарағына жетпейді екен деген психология қалыптасады! Жолымбет Мәкіштің әлеуметтік желідегі жазбасы Abai.kz
